पाएं अपने शहर की ताज़ा ख़बरें और फ्री ई-पेपरडाउनलोड करें
इलाके के कोरोना रोगियों को इन दिनों बैड ही उपलब्ध नहीं हो पा रहे हैं। कोरोना अस्पताल में प्रथम तल पर भी रोगी भर्ती कर लिए गए हैं। इस तल पर हॉल तथा कमरों में रोगियों को रखा गया है। निर्धारित क्षमता से पचास से अधिक रोगी इस अस्पताल में रखे गए हैं। अस्पताल में डॉक्टर और नर्सिंग स्टाफ लगातार रोगियों की देखरेख में लगे हैं लेकिन इसके बावजूद बैड उपलब्ध नहीं हो पाना उनके लिए परेशानी बना हुआ है।
140 बैड की है क्षमता
हॉस्पिटल की क्षमता 140 बैड की है। हॉस्पिटल प्रबंधन ने इसे बढ़ाते हुए 175 तक बढ़ा लिया। इसके लिए नर्सिंग हॉस्टल से बैड यहां लगाए गए। इससे ज्यादा जरूरत पड़ी तो यहां दो सौ से ज्यादा रोगियों के लिए व्यवस्था कर ली गई। ऐसे में क्षमता से अधिक रोगी बढ़े तो हॉस्पिटल के ऊपर के तल पर रोगी भर्ती किए गए।
उपचार देना जरूरी
हॉस्पिटल स्टाफ का कहना था कि रोगी को उपचार देना जरूरी है। भले ही बैड उपलब्ध नहीं भी हो। रोगी कुछ ठीक हो जाए। इस दौरान रोगियों की संख्या कम होगी तो बैड की उपलब्धता भी हो जाएगी।
कई खाली बैड पर रोगी नहीं हो रहे भर्ती
अस्पताल में एक-दो ऐसे बैड भी हैं जिन पर रोगी नहीं लेट रहे। इस बारे में पूछने पर परिजनों का कहना था कि इन बैड पर रोगियों की मौत होने के कारण नए रोगी उन पर नहीं लेट रहे। स्टाफ ने बताया कि जो रोगी अभी भर्ती हैं, उनके सामने ही पूर्व में इस बैड पर रोगियों की मौत के कारण वे इन पर भर्ती नहीं हो रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn